ET Euroopa Liidu Teataja C 184/15

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2007/C 184/10)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) NR 510/2006

„ČESKÝ KMÍN”

EÜ NR: CZ/PDO/005/0382/20.10.2004

KPN ( X ) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus:

Nimi: Úřad průmyslového vlastnictví Aadress: Antonína Čermáka 2a CZ-160 68 Praha 6 – Bubeneč Tel: (420) 220 38 31 11 Faks: (420) 224 32 47 18 E-post: posta@upv.cz

2. Rühm:

Nimi: ČESKÝ KMÍN – sdružení Aadress: Keřkov 86 CZ-582 22 Přibyslav Tel: (420) 569 48 21 71 Faks: (420) 569 48 21 71 E-post: ceskykmin@quick.cz Koosseis: tootja/töötleja ( X ) muu ( X )

3. Toote tüüp:

Rühm 1.8 — Vürtsid: Harilik köömen Carum carvi L. — fructus, kaheaastane taim.

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus: „Český kmín”

4.2. Kirjeldus: Välimus: sarikalisel seemnisel on valminud, väljakujunenud, piklikud, mõõdukalt sirpjad seemned, mis on vastupidavad, haigustele mittevastuvõtlikud ega ilmuta lagunemise märke isegi juhul, kui vars jääb seemnise külge.

Värvus: helepruunist tumepruunini

Maitse: vürtsikas

Lõhn: iseloomulik, ilma häirivate lisalõhnadeta

Niiskus: kuni 13 %

Eeterlikud õlid: vähemalt 2,8 %

Tuhasus kokku: kuni 8 %

Looduslikud lisandid: kuni 2,5 %

Võõrad või kahjulikud taimsed lisandid: kuni 2 %

Mieraallisandid: kuni 1,5 %, millest liiva kuni 1 %.

4.3. Geograafiline piirkond: Tšehhi Vabariigi savi- ja liivsavimullad, mille savisisaldus on 10–30 % ja mille kruusasisaldus on erineval tasemel. Vastavalt muldade liigitusele kuuluvad sinna ka toitaineterohked pruunmullad, komposti sisaldavad pruunmullad, leetunud mullad vallseljakutel, happelised pruunmullad, tugevalt happelised pruunmullad.

4.4. Päritolutõend: Iga köömnekasvataja peab haritava maa kohta registrit. Köömnekasvatusregister algab tavaliselt sissekandega registreeritud sordi heakskiidetud seemnete ostu kohta. Lisaks sellele registreerib köömnekasvataja kõik põllumajandustegevused (haritava maa ettevalmistus, külv, väetamine, umbrohutõrje, taimehaiguste ja kahjurite kontroll, stressivastaste preparaatide kasutamine). Sissekannete alusel otsustab köömnekasvataja eelkultuuride kasutamise järgi külvikordade üle. Saagi koristamise järel kantakse registrisse saadud saagi kogus, niiskusesisaldus ja lisandite sisaldus enne lõplikku kuivatamist ja enne soovitud tasemeni puhastamist, mis toimub enne puhastusrajatistes või teenindavas tehases toimuvat lõplikku puhastamist. Alati tehakse sissekanne nii koguse kui kvaliteedi kohta. Puhastusrajatistes teevad põllumajandusteenistuse töötajad tootekontrolli.

Kontrollimiste aruandeid hoitakse puhastuse registriraamatutes. Lõpptarbijad, töötlemis- ja kaubandusettevõtted registreerivad ostetud toote, mis peab olema nõutavate füüsiliste ja keemilistele omadustega (vt punkt 4.2), mikrobioloogiliselt vastav ega tohi sisaldada soovimatuid lisaaineid. Nimetatud omadusi kontrollib töötleja pidevalt oma laborites või heakskiidetud laborikeskustes. Kui toode ei vasta nõudmistele, ei tohi seda osta ega käibele lasta. See tähendab, et köömen, mis ei vasta spetsifikaadis esitatud nõudmistele, ei või kanda turuletoomisel nimetust „Český kmín”. Kõik etapid peavad olema täidetud. Igal tootepakendil peavad olema nõutavad andmed tootja kohta, sh tootja aadress. Spetsifikaadile vastavust kontrollivad Tšehhi põllumajandus ja toiduinspektsiooni (Státní zemědělská a potravinářská inspekce) kohalikud pädevad kontrollid.

4.5. Tootmismeetod: Köömnekasvatuse erinõuetes on esitatud mitmed vajalikud tingimused, mida köömnekasvatajad peavad heade tulemuste saamiseks täitma. Oluliseks peetakse pikaajalist köömnekasvatuskogemust. Peamised nõudmised köömne „Český kmín” edukaks kasvatamiseks on sobiv mullatüüp (savi- ja liivsavimullad, mille savisisaldus on 10–30 % ja kruusasisaldus erineval tasemel. Vastavalt muldade liigitusele kuuluvad sinna toitaineterohked pruunmullad, komposti sisaldavad pruunmullad, leetunud mullad vallseljakutel, happelised pruunmullad ja tugevalt happelised pruunmullad; kliima- (vt punkt 4.6) ja muud tingimused on järgmised:

Nimetatud peamiste tingimust täitmine on eeldus köömne „Český kmín” parima kvaliteedi saavutamisele.

4.6. Seos piirkonnaga: Köömnet „Český kmín” on kasvatatud Tšehhi maakondade põldudel 19. sajandi esimesest poolest alates. Seda kasvatati mitme suurima tootja nagu Havelka, Hokeš jt nime all. Teaduslikult hakati kasvatamisega tegelema alates aastast 1910, kui kohalikest vähe seemneid andvatest sortidest aretati sordid 'Moravský' (heaks kiidetud 1941) ja 'Český' (heaks kiidetud 1952). Rohkem edu saavutati pärast suuremate seemnetega sordi 'Ekonom' heakskiitmist aastal 1964. Kuna kõik need sordid olid heitlehelised ja masinaga koristamiseks mittesobivad, jäeti need tootmisest järk-järgult kõrvale. Läbimurre saavutati, kui kiideti heaks sort 'Rekord', mis on kõrge saagikusega ja suure eeterlike õlide sisaldusega ning mille seemned ei kuku valmimisel ja koristamisel maha. Sellele sordile lisandusid ka sordid 'Prochan' (1990) ja 'Kepron' (1994). Need kolm sorti olid mitte-heitlehelised, kõrge kvaliteedi ja saagikusega ning suure eeterlike õlide sisaldusega. Toote aktiivne täiustamine tõi kaasa ka sellealaste teadusuuringute suurema sekkumise. Seega hakkasid köömnekasvatusega tegelema ka teadusuuringute instituutide ja põllumajandusülikoolide töötajad.

Tšehhi Vabariigis on köömnekasvatuseks erilised loodus- ja mullatingimused, millele lisanduvad ka 150 aasta vanused köömnekasvatuse traditsioonid. Köömnet kasvatatakse savi- ja liivsavimuldadel, mille savisisaldus on 10–30 % ja kruusasisaldus erineval tasemel. Sellised kapillaarsed ja gravitatsioonilise vee sisaldusega mullad on köömne kasvuks väga soodsad, sest esimesel kasvuaastal juurte ja lehestiku aktiivse moodustamise perioodil vajab taim rohkesti vett, samuti ka õitsemise ettevalmistusperioodil teisel kasvuaastal. Merelise ja mandrilise kliima üleminekulised kliimatingimused Tšehhi mägipiirkondades on väga sobivad kõrgekvaliteedilise köömne kasvatamiseks. Need kliimatingimused, eelkõige õhutemperatuuride ja sademete vaheldumine aasta jooksul, on teiste riikide kliimatingimustest erinevad. Võrreldes mandrilise kliimaga piirkondadega on köömnete kasvatamise tingimused Tšehhi Vabariigis palju soodsamad, sest saagi valmimine on madalamate õhutemperatuuride tõttu aeglasem ja lühiajalised põuad vähem tõenäolised. Peamine erinevus Tšehhi kliima ja merelise kliima vahel seisneb talve iseloomus (sademete tase on kevade saabudes kõrgem) ja asjaolus, et suvekuude madala sademetehulga tõttu on lühiajalised põuad võimalikud. Selline mullastik ja kliimatingimused ning pikaajaline traditsioon, kogemused ja köömnekasvatuse üksikasjalikult väljatöötatud metoodika Tšehhi Vabariigis avaldab mõju köömne „Český kmín” eriomadustele, eelkõige eeterlike õlide suure sisaldusega (3–5 %) seemnete suurele saagikusele. Seemneid korjatakse, kui nad on saavutanud kõige parema küpsusastme. Samas on ka köömneõli eriliste aroomikomponentide sisaldus üsna eriline. Kindlaksmääratud aladel kasvatatava köömne peamine lõhnakomponent on karvoon. Võrreldes muude taimedega, mille lõhnas D-limoneeni esineb, on karvooni sisaldus siin kõrgem kui 50 %, tavaliselt 60 %. Köömne eeterliku õli kvaliteedi hindamisel loetakse kõige väärtuslikumaks just karvooni sisaldust. Karvoon omab haavu parandavat, antiseptilist ja pidurdavat mõju, mida kasutatakse mitmetes tööstusliikides. Tšehhi farmakopöas on Carvi etheroleum, köömneessentsi auruga destilleerimisel saadud riiklik tooteartikkel, milles nõutav karvooni sisaldus on vähemalt 50 %. Sellise tulemuse saavutamiseks peab tooraine (köömneseemned) olema veel kõrgema karvoonisisaldusega. Köömne „Český kmín” vastav näitaja on ligikaudu 20 % kõrgem.

Seetõttu on eespool osutatud piirkondadest pärit köömen „Český kmín” kõrgelt hinnatud ja nõutud. Peamine osa köömnetoodangust eksporditakse nii merelise kui mandrilise kliimaga piirkondadesse.

Tšehhi Vabariigi köömnetele on antud päritolunimetus „ČESKÝ KMÍN”, mille registreerimissertifikaat kannab numbrit 193.

4.7. Kontrolliasutus:

Nimi: Státní zemědělská a potravinářská inspekce Aadress: Květná 15 CZ-603 00 Brno Tel: (420) 543 54 01 11 Faks: (420) 543 54 02 02 E-post: sekret.k.@szpi.gov.cz

4.8. Märgistus: —

(1) ELT L 93, 31.3.2006, lk 12.